Z á m e r

na prenájom priestorov vo vlastníctve Obce Malé Zálužie formou priameho nájmu

Obec Malé Zálužie v zmysle § 9a, ods. 1 písm. c a odsek 5 zákona č. 138/1991 Zb. o majetku obcí v znení neskorších predpisov a v súlade s uznesením Obecného zastupiteľstva v Malom Záluží č. 5/2013 zo dňa 5.3.2013 zverejňuje

**zámer na prenájom priestorov vo vlastníctve Obce Malé Zálužie formou priameho nájmu :**

* Priestory predajne potravín v budove súp. č. 86 – 1.vchod, na pozemku parc.č. 1 v kat. území obce Malé Zálužie – 77 m2 predajnej plochy.
* Účel nájmu:

na podnikateľské účely – prevádzka predajne potravín , alkoholických nápojov a piva, a predaj drobného tovaru.

* Doba nájmu: Na dobu určitú s možnosťou predĺženia a výpovednou lehotou 3 mesiace zo strany nájomcu aj prenajímateľa. O predĺženie ako aj ukončenie zmluvy je potrebné požiadať písomnou formou
* Minimálna cena nájmu bez energií spojených s nájmom je stanovená vo výške 130 € za rok.
* Podmienky nájmu:

Priestory sú v súčasnej dobe zrekonštruované so všetkými prípojkami. Prípadný záujemca si zabezpečí na vlastné náklady pripojenie na elektrinu a plyn. Náklady mu nemôžu byť odrátané z nájmu, ani mu nemôže byť poskytnutá úľava na nájomnom.

**Podmienky predloženia cenovej ponuky:**

Záujemcovia o prenájom vyššie uvedených priestorov doručia svoje písomné žiadosti spolu s priloženou kópiou živnostenského listu, resp. výpisu z obchodného registra v podateľni Obecného úradu v Malom Záluží, najneskôr do 5 .marca 2013 do 12,00 hod.

Vyhodnotenie cenových ponúk vykoná obecné zastupiteľstvo . Prehliadku ponúkaných priestorov zabezpečí Obec Malé Zálužie po dohode s potenciálnym nájomcom.

Výsledky konania priameho prenájmu budú zverejnené starostkou obce, na internetovej stránke obce a na úradnej tabuli obce do 14 dní od ukončenia výberu.

Bližšie informácie môžete získať na tel. čísle 0904611063.